પેરિસઃ વર્ષ ૨૦૨૪ અને ૨૦૨૮ના ઓલિમ્પિક રમતોત્સવની યજમાનીની જાહેરાત થઈ ગઈ છે. ૨૦૨૪ની યજમાની ફ્રાંસની રાજધાની પેરિસને અને ૨૦૨૮ના ઓલિમ્પિકની યજમાની અમેરિકાના શહેર લોસ એન્જલસને મળી છે. ૧૦૦ વર્ષ બાદ પેરિસ ઓલિમ્પિક રમતોત્સવની યજમાની કરશે. બંને શહેર ૨૦૨૪ના ઓલિમ્પિક રમતોત્સવની યજમાની ઇચ્છતાં હતાં, પરંતુ આંતરરાષ્ટ્રીય ઓલિમ્પિક સમિતિ (IOC) તરફથી ફન્ડિંગની ગેરન્ટી લીધા બાદ લોસ એન્જલસ વધુ ચાર વર્ષ રાહ જોવા તૈયાર થઈ ગયું.